
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	La bugetul local al Municipiului Brad pe anul 2024 s-au încasat venituri în plus față de cele prognozate în cuantum de 5.619,45 mii lei din care:
              - suma de 259 mii lei, reprezentând venituri din impozite și taxe locale;
	    - suma de 5.360,45 mii lei, reprezentând subvenții din bugetul de stat către bugetele locale din care:  pentru finanțarea asistentului comunitar suma de 5,45 mii lei și din transferuri de la bugetul de stat către bugetele locale pentru finanțarea aparaturii medicale și a echipamentelor de comunicații în urgența în sănătate suma de 5.355 mii lei.
	Astfel, veniturile se stabilesc în sumă de 88.923,06 mii lei, iar cheltuielile în sumă de 92.800,66 mii lei, după cum rezultă din Referatul nr. 54025/11.12.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2024 se majorează cu suma de 5.619,45 mii lei la următoarele capitole bugetare:
 - 03.02.  ”Impozit pe venit” ........................................................     23,83 mii lei;
 - 33.02.  ”Venituri din prestări de servicii și alte activități” ........    8,72 mii lei;
 - 36.02.  ”Diverse venituri” .......................................................    226,38 mii lei;
 - 39.02.  ”Venituri din valorificarea unor bunuri” ..................         0,07 mii lei;
 - 42.02.  ”Subvenții de la bugetul de stat” ...............................   5.360,45 mii lei.
	 Cheltuielile bugetului local al Municipiului Brad pe anul 2024 se majorează cu suma de 5.619,45 mii lei la următoarele capitole bugetare:
- 51.02. ”Autorități publice și acțiuni externe”  .........................        30,00 mii lei;
- 54.02.  ” Alte servicii publice generale ”      .............................        28,93 mii lei;
- 66.02.  ” Sănătate ”         ...........................................................   5.355,00 mii lei;
- 68.02.  ”Asigurări și asistență socială”   .................................           5,45 mii lei;
- 70.02.  ”Locuințe, servicii și dezvoltare publică” .................             0,07 mii lei;
- 74.02.  ”Protecția mediului”    ...............................................          200,00 mii lei,
	
Se suplimentează Alineatul bugetar ”Proiecte cu finanțare din fonduri externe nerambursabile aferente anilor 2014 - 2020”  aferent Capitolului bugetar  ”Cultură recreere și religie”  cu suma de 14,65 mii lei provenită din plăți efectuate în anul precedent și recuperate în anul curent.
Se suplimentează bugetul de venituri și cheltuieli a instituțiilor publice finanțate integral sau parțial din venituri proprii, cu suma de 13,50 mii lei, la Capitolul bugetar 36.10 „Diverse venituri”, sumă alocată la cheltuieli la Capitolul bugetar 65.10 „Învățământ” pentru Titlul 10 „Cheltuieli de personal” în cadrul proiectului „Școala după Școală” pentru anul școlar 2024-2025.	
În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

